31994R3129
L 330/48
JURNALUL OFÍCIAL AL UNIUNII EUROPENE
REGULAMENTUL (CE) NR. 3129/94 AL COMISIEI
din 20 decembrie 1994
de modificare a Regulamentului (CEE) nr. 2273/93 de stabilire a centrelor de intervenție pentru cereale ca urmare a aderării Austriei, Finlandei și Suediei
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Norvegiei, Austriei, Finlandei și Suediei (1), în special articolul 169 alineatul (2),
întrucât Regulamentul (CEE) nr. 2273/92 al Comisiei (2), modificat de Regulamentul (CE) nr. 2202/94 (3), care rămâne valabil după 1 ianuarie 1995, trebuie adus în concordanță cu dispozițiile Actului de aderare;
întrucât, conform articolului 2 alineatul (3) din Tratatul de aderare (4), instituțiile Uniunii Europene pot adopta înainte de aderare măsurile menționate la articolul 169 din Actul de aderare, care va intra în vigoare sub rezerva și la data intrării în vigoare a Tratatului de aderare,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 2273/93 se completează cu centrele de intervenție menționate la anexa la prezentul regulament și cu indicațiile referitoare la acestea.
Articolul 2
Prezentul regulament intră în vigoare la data și sub rezerva intrării în vigoare a Tratatului de aderare a Norvegiei, Austriei, Finlandei și Suediei.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 decembrie 1994.